Kancil unjal ambegan, rumangsa lega, noleh ngiwa noleh nengen mung bulak ngulak-ulak ambane. Kancil nuli lumaku lon-lonan lakune. Nganti sauntara lakune tanpa dirasakake ngerti-ngerti ing sangarepe ana Tlaga kang bening banyune kimplah-kimplah. Kancil mandheg karo mesem nyawang kaendahane Tlaga mau, ora krasa Kancil dadi ngulu idu. Gurunge sing garing krasa teles.